Dette var det største etterskjelvet etter jordskjelvet i Canterbury 2010, men anses også som et separat jordskjelv. Dette jordskjelvet hadde lavere magnitude, men forårsaka mer skade siden episenteret var så nær Christchurch, samt at hyposenteret til jordskjelvet i 2010 lå 10 km under bakken, mens dette kun var 5 km under bakken. Dette jordskjelvet kom også ved lunsjtider på en tirsdag, mens det forrige var på morgenkvisten på en lørdag, og mange bygninger var allerede skada av tidligere skjelv.